لمّا شاب بعمر الورد يسافر ع الهدا وقتا منعرف معنى البعد و الحزن ابتدا قبرك اللي من دمعي سقيتو احلى من الجنة خليتو بدمعات عيوني حليتو ما تخبر حدا محمد يلي كنا سويي نتبادل الضحكات بلحظة موت قسيت عليي و تركت الدمعات يعني ما عاد رح ترجع ولا كلمة حلوة رح اسمع لما بسمع اسمك بدمع و بحس بغصات ع قبرك رح ابقى حدك بركي بحاكيك ما بتخايل تبقى وحدك او ما لاقيك ما الجنة اللي انت فيها ع قبرك ريت بخليها صدقني انت محليها و مبسوطة فيك شمعة من دموعي جبتلك و زادو سنينك و عهود محبة قطعتلك صون محبينك ما العمر مش بالايام ولا حتى بكتر الاحلام بينقاس العمر بآلام ختير عسنينك